
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης: 369/2011

ΘΕΜΑ: Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος του RADEN NAYDEN του TODOROV
    
Στον Πύργο και στο Δημοτικό Κατάστημα σήμερα την 29η του μηνός Αυγούστου του έτους 2011, ημέρα Δευτέρα και ώρα 19:00μ.μ., το Δημοτικό Συμβούλιο Πύργου συνήλθε σε τακτική συνεδρίαση, κατόπιν της με αριθμό πρωτ. 39587/25-08-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ.:

ΠΑΡΟΝΤΕΣ: 
1.Καννής Ευστάθιος – Πρόεδρος, 2.Σκαρτσιάρης Παναγιώτης – Αντιπρόεδρος, 3.Τζουανόπουλος Δημήτριος – Γραμματέας, 4.Καράμπελας Αντώνιος, 5.Παναγόπουλος Ιωάννης, 6.Παναγόπουλος Βασίλειος, 7.Αργυρόπουλος Ιωάννης του Γεωργίου, 8.Αριστειδόπουλος Χαράλαμπος, 9.Βαρελάς Ιωάννης, 10.Θεοδωρέλος – Χαρίτος Γεώργιος, 11.Δημουλιάς Λεωνίδας, 12.Κωνσταντόπουλος Σπυρίδων, 13.Τζίνη Διονυσία, 14.Μπίρμπας Κων/νος, 15.Ανδρικόπουλος Ανδρέας, 16.Ανδρικόπουλος Φώτιος, 17.Αντωνέλος Δημήτριος, 18.Λιατσής Γαβριήλ – Επικεφαλής της Μείζονος Μειοψηφίας, 19.Ανδριόλας Γεώργιος, 20.Γιαννακούλιας Θεόδωρος, 21.Σεϊντής Βασίλειος, 22.Λιατσής Δημήτριος, 23.Γεράνιος Κων/νος, 24.Αγγελακοπούλου Ανδριάνα, 25.Γιάνναρος Χρήστος – Επικεφαλής της παράταξης «Λαϊκή Συσπείρωση», 26.Καραμπέτσος Αθανάσιος, 27.Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1.Κοτσιλίμπας Γεώργιος, 2.Ζέκιος Λεωνίδας, 3.Φραγκαντώνης Παναγιώτης, 4.Αργυρόπουλος Ιωάννης του Παναγιώτη, 5.Δημόπουλος Φώτιος, 6.Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα προσκλήθηκε, με την  αριθμ.πρωτ. 39587/25-08-2011 έγγραφη πρόσκληση, και ο Πρόεδρος της Δημοτικής Κοινότητας Πύργου, κος Σπύρος Δαρζέντας, ο οποίος δεν προσήλθε αν και νόμιμα κλήθηκε. Τον Πρόεδρο αναπλήρωσε νομίμως (άρθρο 81 § 3 του Ν.3852/2010) ο Αντιπρόεδρος της Δημοτικής Κοινότητας,  κος Γεώργιος Λαμπρόπουλος. 


Η Παναγιώτα Λιβέρη, υπάλληλος του Δήμου Πύργου, τήρησε τα πρακτικά της συνεδρίασης.

---------


Ακολούθως ο Πρόεδρος έθεσε στο Σώμα το 23.2  θέμα της ημερήσιας διάταξης με τίτλο {Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος του RADEN NAYDEN του TODOROV} και ανέφερε: «Σύμφωνα με τις διατάξεις του άρθρου 80 § 6 του ΚΔΚ (Ν.3463/2006) η Δημαρχιακή Επιτροπή είναι το αρμόδιο όργανο για την ανάκληση ή την οριστική αφαίρεση της άδειας ίδρυσης και λειτουργίας καταστημάτων υγειονομικού ενδιαφέροντος. Λόγω της σοβαρότητας του συγκεκριμένου θέματος η Δημαρχιακή Επιτροπή, με την 433/03-11-2009 απόφασή της, το παρέπεμψε στο Δημοτικό Συμβούλιο.


Σας υποβάλω:
1ον Το αριθμ.πρωτ. 1020/15743/11-α/26-08-2009 έγγραφο του Α.Τ. Πύργου με θέμα «Υποβολή μηνύσεως» και κοινοποίηση στο δήμο Πύργου, στο οποίο – μεταξύ άλλων – αναφέρεται ότι ......διαπιστώθηκε να έχει τοποθετήσει έμπροσθεν του καταστήματος (πεζοδρόμιο) δύο (2) τραπέζια και τέσσερις (4) καρέκλες σερβίροντας σε πελάτες, τροποποιώντας έτσι ουσιαστικά τους βασικούς όρους λειτουργίας του καταστήματος……
2ον Το αριθμ.πρωτ. 28444/09-09-2009 έγγραφο του Γραφείου Διοικητικών Κυρώσεων του Δήμου Πύργου στο οποίο – μεταξύ άλλων – αναφέρεται ότι ……κάθε παραβίαση της δυναμικότητας από τους νομείς των καταστημάτων, είτε αυτή συνίσταται στην αύξηση του αριθμού των καθισμάτων είτε στην αφαίρεση μέρους ή όλων των καθισμάτων, με προφανή σκοπό την εξυπηρέτηση περισσότερων πελατών, αποτελεί ουσιώδης τροποποίηση των υγειονομικών όρων λειτουργίας αυτών ......παρακαλούμε για την ανάκληση της άδειας ίδρυσης και λειτουργίας καταστήματος υγειονομικού ενδιαφέροντος που έχει χορηγηθεί στον RADEN NAYDEN του TODOROV……
3ον Το αριθμ. 9002/29-12-2009 διπλότυπο είσπραξης ποσού 671,66 €, που αφορά στην καταβολή των τελών χρήσης κοινοχρήστου χώρου για τοποθέτηση τραπεζοκαθισμάτων (16τ.μ. για το έτος 2008 και 4τ.μ. για το 2009). 

Κατόπιν των ανωτέρω, σας καλώ να αποφασίσουμε περί της ανάκλησης ή μη της αδείας που έχει χορηγηθεί στον RADEN NAYDEN του TODOROV για τη λειτουργία καταστήματος υγειονομικού ενδιαφέροντος επί της οδού Ολυμπίων 7 στον Πύργο.»

Στη συνέχεια ο Πρόεδρος κάλεσε το Σώμα σε ψηφοφορία, στην οποία μετείχε και ο Αντιπρόεδρος της ΤΚ Πύργου, κος Γεώργιος Λαμπρόπουλος.
Το Δημοτικό Συμβούλιο Πύργου λαμβάνοντας υπόψη:
1. Τις διατάξεις του άρθρου 65 § 1 του Ν.3852/2010 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ – ΠΡΟΓΡΑΜΜΑ ΚΑΛΛΙΚΡΑΤΗΣ» 
2. Τις διατάξεις του άρθρου 80 § 6 του Ν.3463/2006 «ΚΥΡΩΣΗ ΚΩΔΙΚΑ ΔΗΜΩΝ & ΚΟΙΝΟΤΗΤΩΝ» σε συνδυασμό με την  433/03-11-2009 απόφαση της Δημαρχιακής Επιτροπής
3. Τα στοιχεία του φακέλου 
ομόφωνα αποφασίζει
Τη μη ανάκληση της αριθμ.28961/19-09-2008 άδειας ίδρυσης και λειτουργίας καταστήματος υγειονομικού ενδιαφέροντος «ΕΣΤΙΑΤΟΡΙΟ – ΤΑΒΕΡΝΑ» (Ολυμπίων 7, Πύργος) που έχει χορηγηθεί στον RADEN NAYDEN του TODOROV, βάσει του αριθμ. 9002/29-12-2009 διπλότυπου είσπραξης ποσού 671,66 €, που αφορά στην καταβολή των τελών χρήσης κοινοχρήστου χώρου για τοποθέτηση τραπεζοκαθισμάτων (16τ.μ. για το έτος 2008 και 4τ.μ. για το 2009). 


Οι Δημοτικοί Σύμβουλοι κ.κ. Κ.Μπίρμπας, Γ.Λιατσής – επικεφαλής μείζονος μειοψηφίας – Γ.Ανδριόλας, Θ.Γιαννακούλιας, Β.Σεϊντής, Δ.Λιατσής, Κ.Γεράνιος, Α.Αγγελακοπούλου, Π.Σκαρτσιάρης και Ι.Σεφερλής – επικεφαλής της παράταξης «ΑΝΤΑΡΣΙΑ ΣΤΟ ΔΗΜΟ ΠΥΡΓΟΥ» – είχαν αποχωρήσει από τη συνεδρίαση. 

Η παρούσα απόφαση έλαβε αύξοντα αριθμό 369/2011.
Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

  Ο ΓΡΑΜΜΑΤΕΑΣ
 Ε. ΚΑΝΝΗΣ                                                                   Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος, 08-11-2011
Ο ΔΗΜΑΡΧΟΣ

Μ.Ε.Δ. 

